Grand Canyon

Grand Canyon on luonnonpuisto Yhdysvalloissa joka sijaitsee suurimmilta osin Arizonan osavaltiossa.

Ymmärrä
"Leave it as it is. The ages have been at work on it and man can only mar it." Theodore Roosevelt

Grand Canyon on maailman tunnetuimpia, ellei tunnetuin kanjoni. Kanjoni on yli puolitoista kilometriä syvä ja lähes 450 kilometriä pitkä. Grand Canyonin löysivät ensimmäisinä eurooppalaisina espanjalaiset konkistadoorit 1500-luvulla. Vuonna 1908 presidentti Theodore Roosevelt julisti kanjonin kansalliseksi monumentiksi ja 1919 siitä tuli yksi Yhdysvaltain luonnonpuistoista. Se on myös mukana UNESCOn maailmanperintölistalla.

Ilmasto
Sää voi vaihdella hyvinkin paljon. Kesäisin Grand Canyonissa on yleisesti kuumaa, kanjonin pohjalla todella kuumaa. Talvella sataa lunta kanjonin pohjoispäässä.

Tule
Grand Canyonilla on useita vierailukohteita. Tunnetuin niistä on South Rim, joka sijaitsee kanjonin keskellä, sen pohjoispuolella on North Rim. Kanjonin länsipäässä on West Rim jossa sijaitsee Grand Canyon Skywalk. Itäpäässä on Desert View sekä Tuweep.

Lentokoneella
Lähimmät lentoasemat sijaitsevat Las Vegasissa ja Phoenixissa.

Autolla
Jos tulet puistoon omin neuvoin joutuu maksamaan sisäänpääsylipun $25, joka on viikon voimassa. West Rimille ajetaan loput 20 mailia kuoppaista hiekkatietä, jossa kannattaa ajaa varovasti jos alla on vuokrattu auto.

Bussilla
Mm. Las Vegasista järjestetään päiväretkiä bussilla West Rimille ja South Rimille. Hinta vaihtelee noin $100-250/hlö.

Helikopterilla
Las Vegasista järjestetään puolen päivän helikopteriretkiä Grand Canyoniin.

Kävellen
Alueella on kävelyreittejä, ja Grand Canyon on suosittu luonnonvaelluskohde.

Autolla
Suosituimmilla alueilla omalla autolla ajaminen on sallittua. Kesäsin South rimiä reunustava Hermit Road on suljettu yksityisautoilta, mutta alueella liikennöi shuttlebussi. Talvisin tiellä saa ajaa vapaasti. Yaki Point Road on vain shuttlebussien käytössä ympäri vuoden. Teiden varsilla on paljon isompia pysähdypaikkoja ja pienempiä levikkeitä, joille voi pysähtyä ihastelemaan näkymiä. Visitor Centerin ympäristössä on laajat pysäköintialueet pidempien vaelluksien tai bussimatkustuksen ajaksi.

Veneellä
Paikalliset matkatoimistot tarjoavat parin päivän kanoottiretkiä Colorado-joella, josta Grand Canyonia voi ihailla toisesta perspektiivistä.

Näe
Grand Canyonin maisemat ovat huikeita. Rotko maassa ei kenties kuulosta suomalaiselle kovin kummoiselta, mutta mistään valokuvasta ei saa tuntumaa siihen miten hillittöman iso kanjoni oikeasti on &mdash; pituutta on 446 kilometriä, eli yhtä paljon kuin Helsingistä Tukholmaan, ja vaakasuoraa pudotusta on parhaimmillaan lähes kaksi kilometriä. Colorado-joki on uurtanut tiensä lukemattomien kivikerrosten läpi, jotka paljastavat todellisen väriloistonsa vasta auringonlaskun aikaan.

Tee

 * Vaellus Jos tulet Grand Canyoniin vaeltamaan kannattaa ottaa mukaan riittävästi vettä ja hyviä varusteita. Kanjonin pohjalle ja takaisin ylös ei kannata edes yrittää vaeltaa yhdessä päivässä. Toisin kuin vuorikiipeilyssä jossa meno on raskainta, kanjonin tapauksessa raskain matka on takaisin ylös. Kesällä auringon paistaessa lämpö jää jumiin kanjonin pohjalle, jolloin lämpötila saattaa nousta jopa +50°C.
 * West Rimillä sijaitseva eräänlainen parveke joka ulottuu 20 metriä ulos kanjonin reunan yli. Valokuvaaminen on kiellettyä Skywalkilla.
 * Visitor Centerissä näytetään puistosta kertovaa elokuvaa (kesto n. 20 min), joka on katsomisen arvoinen. Ilmainen.

Puhu
Englantia.

Syö
Useimmissa tapauksessa järjetettyihin retkiin kuuluu ainakin yksi ateria. Grand Canyon Villagen alueella on useita ruokapaikkoja. Desert Wiewissä sekä Hermits Restissä on snack-baari. Myös puiston ulkopuolella lähikylissä on ravintoloita, esim. teiden 89 ja 64 risteyksessä Cameronissa.

Osta
Perinteisiä matkamuistoja kuten Grand Canyon t-paitoja ja lippiksiä on, kuten odotettua, runsaasti saatavilla. West Rimillä voi ostaa paikallisten intiaanien käsitöitä.

Nuku
Alueella ei juurikaan ole majoituspalveluja. Teltassa yöpyminen on luvanvaraista.

Pysy turvassa
Läheskään kaikkialla ei ole varoituskaiteita. Älä mene liian lähelle kanjonin reunaa!

Pysy terveenä
Grand Canyonissa on paljon erilaisia eläimiä, National Park Service kuitenkin varoittaa menemästä liian lähellä eläimiä. Varsinkin kalkkarokäärmeitä pitää varoa. Etenkin kesällä matkailijan kannattaa juoda vettä ja välttää ylirasittumista.

Kunnioita
Villieläinten ruokinta on laitonta, ja siitä sakotetaan.

Ota yhteyttä
Matkapuhelinten toimivuus on käytännössä olematonta Grand Canyonissa.

Grand Canyon Grand Canyon Grand Canyon グランドキャニオン Grand Canyon